Vier ernstig beseer in ontploffingVier mans is Maandagaand ernstig beseer na ŉ beweerde ontploffing by ŉ kragstasie in Rondebult in Boksburg aan die Oos-Rand. Vanessa Jackson, woordvoerder van ER24, sê die ontploffing het glo plaasgevind terwyl die mans aan ŉ sender gewerk het. Jackson sê die mans het ernstige brandwonde opgedoen en het verdere beserings opgedoen weens die skrapnel van die sender. Een van die mans is per helikopter na die Milpark-hospitaal geneem terwyl die ander drie na die Life Glynnwoord-hospitaal geneem is vir verdere behandeling. Die oorsaak van die ontploffing is nog nie bekend nie.